
ŠIAULIŲ MIESTO SAVIVALDYBĖS ADMINISTRACIJOS
EKONOMIKOS SKYRIUS

SPRENDIMO
„DĖL ŽEMĖS NUOMOS UŽ VALSTYBINĘ ŽEMĘ IR NEKILNOJAMOJO TURTO MOKESČIŲ LENGVATŲ JURIDINIAM ASMENIUI, RĖMUSIAM SPORTO PROJEKTĄ ŠIAULIŲ MIESTO SAVIVALDYBĖJE, SUTEIKIMO / NESUTEIKIMO“ PROJEKTO
AIŠKINAMASIS RAŠTAS

2025 m. sausio 10 d.
Šiauliai


Sprendimo projekto tikslas – suteikti / nesuteikti AB „Žemaitijos pieno investicija“ (kodas 300041701), rėmusiai sporto projektą Šiaulių miesto savivaldybėje, 2024 metų žemės nuomos už valstybinę žemę ir nekilnojamojo turto mokesčių lengvatas pagal sprendimo priedą (pridedama).

Vadovaujantis Mokesčių lengvatų teikimo taisyklių, patvirtintų Šiaulių miesto savivaldybės tarybos 2016 m. rugpjūčio 25 d. sprendimo Nr. T-329 „Dėl Mokesčių lengvatų teikimo taisyklių patvirtinimo“ 1 punktu, 14 punktu (suvestinė redakcija nuo 2025-01-01), Savivaldybės tarybos sprendimais suteikiamos žemės, žemės nuomos už valstybinę žemę ir (ar) nekilnojamojo turto mokesčių lengvatos juridiniams asmenims, remiantiems švietimo, kultūros, socialinius ir (ar) sporto projektus pagal Savivaldybės tarybos sprendimu patvirtintas Mokesčių lengvatų juridiniams asmenims, remiantiems švietimo, kultūros, socialinius ir (ar) sporto projektus Šiaulių miesto savivaldybėje, teikimo taisykles, gavus Savivaldybės mero potvarkiu sudarytos prašymų svarstymo komisijos išvadas.
Mokesčių lengvatų juridiniams asmenims, remiantiems švietimo, kultūros, socialinius ir (ar) sporto projektus Šiaulių miesto savivaldybėje, teikimo taisyklės (toliau – Taisyklės), patvirtintos Šiaulių miesto savivaldybės tarybos 2017 m. rugsėjo 7 d. sprendimo Nr. T-331 „Dėl švietimo, kultūros ir sporto projektų rėmimo skatinimo“ 2 punktu (suvestinė redakcija nuo 2024-12-20). Taisyklėse nustatyta mokesčių lengvatų teikimo juridiniams asmenims, teikiantiems paramą švietimo, kultūros, socialiniams ir sporto projektams, tvarka, lengvatų rūšys ir subjektai, turintys teisę jas gauti.
Vadovaujantis Taisyklių 2 punktu, Paramos teikėjams, rėmusiems miestą reprezentuojančias sporto komandas, reprezentacinius Šiaulių miesto renginius, olimpinės ir parolimpinės rinktinės kandidatus ar narius, meno kolektyvus ir atlikėjus, menininkus, turinčius meno kūrėjo statusą, švietimo inovacijų projektus ar akredituotus socialinės priežiūros paslaugų teikėjus (toliau – Paramos gavėjas), suteikiamos žemės, žemės nuomos už valstybinę žemę ir (ar) nekilnojamojo turto mokesčių, mokamų į Šiaulių miesto savivaldybės biudžetą, lengvatos. 
Vadovaujantis Taisyklių 3 punktu, Paramos teikėjui mokesčių lengvatos teikiamos, jei parama teikiama vadovaujantis Lietuvos Respublikos labdaros ir paramos įstatymu. Taip pat Taisyklėse numatyta, kad mokesčių lengvatos Paramos teikėjui teikiamos, jei yra įvykdytos šios sąlygos:
.	pasirašyta Paramos sutartis su Savivaldybės tarybos sprendimu patvirtintame Paramos gavėjų sąraše nurodytu Paramos gavėju (2024 metų Paramos gavėjų sąrašai patvirtinti Šiaulių miesto savivaldybės tarybos 2024-03-07 sprendimu Nr. T-57); 
.	pasirašytoje Paramos sutartyje numatyta suteikti ne mažesnę kaip 1 tūkst. Eur paramą Paramos gavėjui;
.	pasirašytos Paramos sutarties pagrindu Paramos gavėjui suteikta parama.

Paramos teikėjas Savivaldybės tarybos sprendimu atleidžiamas nuo einamųjų biudžetinių metų mokesčių ar jų dalies – 50 proc. paramai skirtos sumos, bet ne daugiau kaip nuo visų mokesčių sumos, mokamos į savivaldybės biudžetą per einamuosius metus.
Taisyklėse numatyta, kad mokesčių lengvatos teikiamos tik einamaisiais metais apskaičiuotiems mokesčiams. Prašymus dėl mokesčių lengvatų suteikimo už 2024 metus parėmus sporto projektus juridiniai asmenys turėjo pateikti iki 2024-11-15.
AB „Žemaitijos pieno investicija“ 2024-12-16 lydraščiu informavo, kad dokumentus dėl mokesčių lengvatų suteikimo buvo pateikusi kartu su AB „Žemaitijos pienas“ dokumentais 2024-11-04, tačiau per klaidą pateikė tik vieną prašymą, todėl jos prašymas nebuvo svarstytas. 
AB „Žemaitijos pieno investicija“ 2024 metais suteikė 10 000 Eur paramą krepšinio klubui „Šiauliai“ ir paprašė suteikti 1 815,17 Eur valstybinės žemės nuomos ir 3 184,83 nekilnojamojo turto mokesčių lengvatas (viso 5 000 Eur) už 2024 metus.
Prašymą svarstė Savivaldybės mero 2023-04-24 potvarkiu Nr. M-107 sudaryta Mokesčių lengvatų juridiniams asmenims, remiantiems švietimo, kultūros, socialinius ir (ar) sporto projektus, prašymų svarstymo komisija (toliau – Prašymų svarstymo komisija). Prašymų svarstymo komisija rekomendavo suteikti AB „Žemaitijos pieno investicija“ 2024 metų valstybinės žemės nuomos ir nekilnojamojo turto mokesčių lengvatas, 2024 metais parėmus sporto projektą (2025-01-10 protokolas Nr. VAK-10).


Sprendimo projekte aptariami klausimai reguliuojami Lietuvos Respublikos vietos savivaldos įstatymo 15 straipsnio 2 dalies 14 punktu, Lietuvos Respublikos Vyriausybės 2002 m. lapkričio 19 d. nutarimo Nr. 1798 „Dėl nuomos mokesčio ir žemės nuomos mokesčio priedo už valstybinę žemę“ 1.8 papunkčiu, Lietuvos Respublikos nekilnojamojo turto mokesčio įstatymo 7 straipsnio 5 dalimi, Mokesčių lengvatų teikimo taisyklių, patvirtintų Šiaulių miesto savivaldybės tarybos 2016 m. rugpjūčio 25 d. sprendimo Nr. T-329 „Dėl Mokesčių lengvatų teikimo taisyklių patvirtinimo“ 1 punktu, 14 punktu (suvestinė redakcija nuo 2025-01-01), Šiaulių miesto savivaldybės tarybos 2017 m. rugsėjo 7 d. sprendimu Nr. T-331 „Dėl švietimo, kultūros, socialinių ir sporto projektų rėmimo skatinimo“ (suvestinė redakcija nuo 2024-12-20).


Sprendimo projekte numatoma suteikti / nesuteikti 2024 metų žemės nuomos už valstybinę žemę ir nekilnojamojo turto mokesčių lengvatas juridiniam asmeniui, rėmusiam sporto projektą Šiaulių miesto savivaldybėje pagal priedą (pridedama).

Priėmus sprendimą, galimos pasekmės (nurodomos tiek teigiamos, tiek neigiamos galimos pasekmės). 
Priėmus teigiamą sprendimą teigiamos pasekmės – bus įgyvendinti Savivaldybės tarybos įsipareigojimai taikyti mokesčių lengvatas juridiniams asmenims, remiantiems švietimo, kultūros, socialinius ir (ar) sporto projektus Šiaulių mieste. Sprendimo įgyvendinimas aktyvins paramą švietimo, kultūros, socialinių ir sporto sričių Šiaulių mieste. Neigiamos pasekmės – Savivaldybės biudžetas neteks dalies pajamų.
Priėmus neigiamą sprendimą – juridiniam asmeniui, parėmusiam sporto projektą nebus suteiktos mokesčių lengvatos dėl pavėluoto prašymo pateikimo termino.


Priėmus šį sprendimą kiti Šiaulių miesto savivaldybės sprendimai nebus keičiami.


Papildomų teisės aktų sprendimo įgyvendinimui priimti nereikia.

Sprendimui įgyvendinti reikalingos lėšos (nurodoma, kiek biudžeto lėšų pareikalaus ar leis sutaupyti sprendimo įgyvendinimas). 
Įgyvendinus šį sprendimą, Savivaldybės biudžetas neteks 5 tūkst. Eur.  

Sprendimo projekto antikorupcinis vertinimas (jei tokį vertinimą reikia atlikti, nurodoma, kad pridedama Antikorupcinio vertinimo pažyma).

Sprendimo projektą parengė Šiaulių miesto savivaldybės administracijos Ekonomikos skyrius. Ekonomikos skyriaus vedėja – Aistė Petkuvienė. Tiesioginis rengėjas – vyr. specialistė, Brigita Mareckienė, tel. +370 41 383437. Projekto iniciatoriai: Mokesčių lengvatų juridiniams asmenims, remiantiems švietimo, kultūros, socialinius ir (ar) sporto projektus, prašymų svarstymo komisija, Ekonomikos skyrius.

Numatomo teisinio reguliavimo poveikio vertinimo rezultatai.
Neatlikta ir nenumatyta.



Skyriaus vedėja			        		             		 	Aistė Petkuvienė


















